Proiect

 




      Lege

privind modificarea art.2 a Legii Nr.154-XVI din 5 iulie 2007  privind acordarea compensaţiei unice pentru conectarea la conducta de gaze naturale a unor categorii de populaţie din mediul rural


Parlamentul adoptă prezenta lege organică.


Articol unic. Articolul art.2 a Legii Nr.154-XVI din 5 iulie 2007  privind acordarea compensaţiei unice pentru conectarea la conducta de gaze naturale a unor categorii de populaţie din mediul rural (Monitorul Oficial al Republicii Moldova, 2007, nr.107-111, art.480) se modifică după cum urmeză::

„Articolul 2. Beneficiarii de compensaţie unică 

Beneficiari de compensaţie unică, conform prezentei legi, sînt persoanele care activează în instituţiile bugetare din domeniul învăţămîntului, medicinei şi culturii şi fac parte din următoarele categorii de populaţie: 

a) familii în care ambii soţi sînt pedagogi cu studii superioare sau medii de specialitate, denumiţi în continuare pedagogi, inclusiv cei care au activat în domeniul dat şi au un staj de muncă cumulativ de cel puţin 50 ani în domeniu; 

b) familii în care ambii soţi sînt lucrători medicali cu studii superioare sau medii de specialitate, denumiţi în continuare lucrători medicali, inclusiv cei care au activat în domeniul dat şi au un staj de muncă cumulativ de cel puţin 50 de ani în domeniu; 

c) familii în care ambii soţi sînt lucrători din domeniul culturii cu studii superioare sau medii de specialitate, denumiţi în continuare lucrători din domeniul culturii, inclusiv cei care au activat în domeniul dat şi au un staj de muncă cumulativ de cel puţin 50 de ani în domeniu; 

d) familii mixte din pedagogi, lucrători medicali şi lucrători din domeniul culturii, inclusiv cei care au activat în domeniile date şi au un staj de muncă cumulativ de cel puţin 50 de ani în domeniu; 

e) pedagogi, lucrători medicali şi lucrători din domeniul culturii - persoane solitare, inclusiv cei care au activat în domeniul dat şi au un staj de muncă de cel puţin 25 de ani în domeniu; 

f) familii în care un singur membru este pedagog, lucrător medical sau lucrător din domeniul culturii, inclusiv cei care au activat în domeniul dat şi au un staj de muncă de cel puţin 25 de ani în domeniu.”



PREŞEDINTELE   PARLAMENTULUI

      Notă informativă

la Proiectul de Lege privind modificarea art.2 a Legii Nr.154-XVI din 5 iulie 2007  privind acordarea compensaţiei unice pentru conectarea la conducta de gaze naturale a unor categorii de populaţie din mediul rural


În anul 2007 a fost adoptată Legea privind acordarea compensaţiei unice pentru conectarea la conducta de gaze naturale a unor categorii de populaţie din mediul rural, prin care au fost instituite dreptul la compensaţie unică bănească unor categorii de populaţie, – pedagogi, lucrători medicali, lucrători din domeniul culturii - ,   cetăţeni ai Republicii Moldova, specialişti în mediul rural.

La momentul adoptării Legii, după opinia mea, o parte din specialiştii din mediul rural, şi anume cei care au activat un timp îndelungat ca pedagogi, medici sau lucrători din domeniul culturii au fost privaţi de acest privilegiu din motive necunoscute.
În scopul excluderii acestei inegalităţi, ca să nu zic discriminare, subsemnatul vine cu iniţiativa de  a include în categoriile enumerate mai sus şi specialiştii cu studii superioare sau medii de specialitate, care au activat în domeniile date: în cuplu cu un stagiu de muncă cumulativ de 50 de ani, iar persoanele solitare sau familiile cu un singur membu, care a activat în unul din domenii – 25 de ani.
                                                              Vladimir BRAGA
                                                                           deputat

